เป็นประจำเดือนพึ่งหายวันที่5 และในวันที่ 7 มีเพศสัมพันธ์ครั้งเเรกใส่ถุง เเต่ครั้งที่2 เเฟนสอดเข้ามาเเบบไม่ได้ถุง เเต่ไม่ได้ทำจนเสร็จเเค่สอดเฉยๆค่ะ ตอนหัวค่ำวันที่ 8 เลยไปซื้อยาคุมฉุกเฉินมารับประทาน เป็นเเบบเม็ดเดียว เพราะตอนแฟนสอดใส่ของเเฟนมันมีน้ำหล่อลื่นอยู่กลัวท้อง เเละหลังจากนั้น วันที่14 ก็มีเลือดออกทางช่องคลอด ปริมาณไม่เยอะ ออกมาเเค่ครั้งเดียว เเล้วก็หายไป เเละตอนนี้รู้สึกหน่วงๆท้องเหมือนจะเป็นประจำเดือน หนูจะท้องไหมคะ หรือว่า เป็นเพราะยาคุม
สวัสดีค่ะ Nemwa,หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก แต่หากเลย 7 วันไปแล้ว ก็จะไม่ใช่ระยะปลอดภัย โอกาสที่จะตั้งครรภ์นั้นก็มีได้ส่วนการมีเพศสัมพันธ์ในรอบแรก หากได้ใส่ถุงยางอนามัยป้องกัน โอกาสในการตั้งครรภ์ก็ถือว่ามีน้อย ส่วนการมีเพศสัมพันธ์ในรอบที่ 2 หากมีการสอดใส่ โดยไม่สวมถุงยางอนามัย ก็อาจมีโอกาสตั้งครรภ์ จากอสุจิที่ค้างอยู่ในท่อปัสสาวะ ที่อาจออกมากับน้ำหล่อลื่นได้ อย่างไรก็ตาม หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะสำหรับเลือดที่ออกในวันที่ 14 ส.ค. ซึ่งเป็นเวลา 7 วัน นับจากที่ได้ทานยาคุมไป ก็น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นานนี้ค่ะส่วนเรื่องการตั้งครรภ์นั้น หากจะให้แน่นอน ก็ควรตรวจหาการตั้งครรภ์ หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะ